Kokkuhoid surub firmad väiksemale pinnale
Büroopindade turu trend on kulude kokkuhoid, mille saavutamiseks nõuab klient uutelt büroopindadelt efektiivsemat pinnakasutust ja optimaalseid püsikulusid, analüüsis turu arenguid 1Partner Kommertskinnisvara juhtiv partner Tanel Tarum.
"Uusi büroopindasid lisandub järjest. Sel aastal tuleb Tallinnas turule ligi 40 000 ruutmeetrit uut kontorit. Sellele lisandub viimane uudis uue Eesti Loto maja ehitamisest," kommenteeris Tarum. "Suurenev pakkumine hoiab üürihinna tasemed paigal ja annab ettevõtetele võimaluse kolida sama kulubaasi juures uuema ja kvaliteetsema büroopinna peale."
Ettevõtjate tagasihoidlik kindlustunne olematu majanduskasvu tingimustes paneb firmasid rohkem mõtlema kokkuhoiule. Uue ja kvaliteetsema büroopinnale kolimine võimaldab ruumide efektiivsema lahenduse ja mõistlikuma energiatarbe kaudu saavutada kokkuhoidu kogukuludes.
"Büroopinna vahetamise parim efekt ei seisne alati mitte ainult kulude kokkuhoius, vaid töökeskkonna paranemises, mis võimaldab saavutada parema töötulemuse," lisas Tarum.
Tallinna büroopindade üürihinnad:
• Kesklinnas kaasaegsetes uutes hoonetes on valdavalt 12-14 €/m²,
• kesklinnas asuvates vanemates hoonetes 10-13 €/m².
• Kesklinna läheduses olevate uute büroohoonete hinnatase on 10-13 €/m².
• Vanemates, kuid siiski hea kvaliteediga hoonetes on äärelinna büroode üürihind 6-10 €/m².
Büroode vakantsus Tallinnas on keskmiselt 5-8%.
Kinnisvara.ee toetajad: